**Erasmus + ,,O șansă pentru fiecare”**

**2020-1-RO01-KA101-078265**

**Jurnal de mobilitate**

**28 februarie-4 martie 2022**

***PRAGA:***

***EARLY SCHOOL LEAVING***

**Echipa :**

***Anca Lia-Svetlana***

***-profesor Limba și literatura română***

***Mînzală Mariaș***

***-profesor pentru învățământ primar si preșcolar***

**Erasmus + ,,O șansă pentru fiecare”**

**2020-1-RO01-KA101-078265**

**Jurnal de mobilitate**

**Ziua 1-28 februarie**

Un nou flux, o nouă temă pe agenda proiectului: Early school leaving. După îndelungi amânări, renuntări sau anulări de cursuri, am reusit să ne organizăm pentru al doilea flux, și, iată-ne în Republica Cehă, unde altundeva , decât în ,, Orașul de aur”.

Pentru astazi, gazdele noastre-ITC ne-au organizat pe grupe mixte, români și spanioli.

Pentru început, am făcut cunoștintă prin intermediul unei ,, lady bug”, și astfel am aflat ce ne unește, dar și prin ce suntem diferiți. Am discutat apoi despre asteptările noastre legate de acest curs.

Al doilea modul, a constat în prezentarea diferitelor sisteme de învățământ: cel praghez, cel spaniol, și cel românesc, urmărind să facem o paralelă între cele trei.

Provocarea a fost să ne imaginam ce am schimba dacă am avea putere.Bineînțels că s-au iscat discuții și discuții, un adevărat braimstorming din care, cu toții am rămas cu ceva idei.

Ziua s-a finalizat cu un tur prin cele două orașe : cel nou și cel vechi, gazdele noastre punându-ne la dispoziție un ghid.

Ziua a trecut fără să știm când, și acum , la sfârșitul ei, în bagajul nostru, mai punem ceva : cunostințe noi, oameni noi, locuri noi, senzații noi!

Într-un cuvânt : OPORTUNITĂȚI!

**Ziua 2- 1 martie 2022**

Departe de casă, astăzi nici nu ne-am fi dat seama că sărbătorim mărțisorul dacă nu am fi primit încă de la prima oră mesaje. De ce? Pentru că cehii nu au această tradiție.

Frumos din partea colegilor din Ilfov a fost gestul de a ne dărui câte un mărțisor si o ciocolată ROM.

Ziua de astăzi a fost una plină de activități de curs. Am început prin a discuta despre abandonul școlar si cauzele acestuia si am continuat cu factorii de risc si bariere ridicate la nivel de individ, de familie sau societate.

Al doilea modul s-a concentrat pe comunicare și prevenirea conflictelor -PERMA.

A treia parte a zilei a avut în prim plan emoțiile : identificare, clasificare, gestionare.

Cursul a fost antrenant si s-a desfasurat intr-o atmosferă prietenească, în care experienta fiecăruia si discutiile purtate au condus la construirea unui tot interesant, care are în centru copilul si preocuparea pentru o educație incluzivă.

Deși ne-am mai lovit de această tematică și la alte cursuri, fiecare dintre ele a avut particularitățile sale, formatorii având grijă să aducă un suflu nou. La fel și acum, organizatorii au fost preocupați atât de cantitatea informației cât și de calitate.

**Erasmus + ,,O șansă pentru fiecare”**

**2020-1-RO01-KA101-078265**

**Ziua 3- 2 martie 2022**

A treia zi în Praga s-a anunțat încă de dimineață frumoasă. Însorită, deși cam răcoroasă, și așa s-a menținut până la amiază, dându-ne astfel un impuls pentru a participa la activitățile prevăzute.

Cursurile de astăzi s-au axat pe conexiunea dintre gândirea creativă și cea critică, punând accent pe modul în care cele două se completează. Apoi, am imaginat o persoană creativă printr-un braimstorming.

Următorul punct s-a referit la autocunoastere, și a constat in completarea unei diagrame personale conținând cele patru tipuri de gândiri și a continuat cu CREADOX-Paradoxul creativ.

S-a facut diferenta dintre ideile normale, cele originale , inovative și cele ce implică viitorul.

Modulul s-a finalizat cu crearea unei povesti din Praga, pe baza a patru catronase cu imagini dintr-un joc popular atât în rândul adulților cât și al celor mici-DIXIT.

Activitățile s-au derulat alert, pe grupe eterogene, care și-au schimbat dinamica la fiecare provocare, favorizând socializarea și îmbunătățirea competențelor de comunicare în limba engleză.

Interesant- este cuvântul de incheiere !

**Erasmus + ,,O șansă pentru fiecare”**

**2020-1-RO01-KA101-078265**

**Ziua 4- 3 martie 2022**

Primăvara la Praga! Din nou o zi însorită de dimineata, care să te facă să te simti bine! Cel puțin asta am simțit noi, două românce plecate să cutreiere lumea și să învete lucruri noi despre abandonul școlar și părăsirea timpurie a școlii.

Și am învățat. Pe lângă faptul că ne-am cunoscut mai bine colegii de grupă, ne-am mai îmbunătățit competențele lingvistice de limbă engleză, tema zilei de astăzi a fost lucrul în echipă.

Cu toții am fost de acord că există atât avantaje cât și limite în utilizarea acestor metode de grup, acestea din urmă putând fi reduse dacă ținem cont de dinamica grupului, de obiectivele lecțiilor sau de oportunitate.

O importantă parte a metodelor de grup o constituie Procesul care se bazează pe intrebări închise/deschise, cercetare/investigație,prezentare/discuție și reflecție.

După partea teoretică, a urmat cea practică, în care cooperarea și lucrul în echipă au deținut rangul de eroi . Așa cum se spune pe la noi, teoria ca teoria, dar practica te omoară. Pe noi nu ne-a omorât, dar a adus distracție și voie bună.

Timpul a trecut imediat, si nici nu stim când am ajuns la finalul modulului, si aproape de sfârșitul cursului, pentru că mâine va fi ultima zi.

Ce pot spune de pe acum, este că vom pleca cu un bagaj de amintiri plăcute!

**Erasmus + ,,O șansă pentru fiecare”**

**2020-1-RO01-KA101-078265**

**Ziua 5- 4 martie 2022**

Ultima oră și ultima oară! Ce ziceți, ca și vremea s-a întristat de plecarea noastră? Am început ziua cu o atmosferă demnă de Regatul zăpezii, în care fulgi mari de zăpadă poposeau peste tot**.**

Am continuat cursurile la ITC cu discutii despre diferite tipuri de învățare si caracteristicile lor.

Am trecut prin învatarea pe baza de proiect discutând despre principalele etape:gandirea critica,rezolvarea de probleme,colaborare, comunicare, alegeri, feed-back și revizie.Apoi am trecut la SOLE-Self organized learning environment-sau mediu de învățare auto-organizat, si am continuat cu deschiderea spre tehnologie.

Bineînteles ca nu a lipsit partea aplicativă, în care am lucrat pe grupe care si-au schimbat dinamica la fiecare provocare.

O zi frumoasă și interesantă, care s-a finalizat cu acordarea diplomelor de absolvire a cursului, cu fotografii , schimbări de impresii si de adrese de mail ori numere de telefon.

Proiectul ,, O șansă pentru fiecare ” s-a dovedit a fi o șansă pentru noi de a descoperi lucruri interesante și de a ne forma în domeniul incluziunii și al abandonului școlar, o șansă de a ne conecta la Europa si la sistemul european de valori.

Urmează drumul spre casă și împărtășirea impresiilor odată cu diseminarea și utilizarea noilor competențe.